Rámcová dohoda o kúpe licencií na vybrané počítačové programy

uzatvorená podľa § 269 ods. 2 zákona č. 513/1991 Zb. Obchodný zákonník v znení neskorších predpisov (ďalej len „Obchodný zákonník“) na základe výsledku verejného obstarávania postupom podľa podľa § 58 až § 61 zákona  č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov 
(ďalej len „zákon o verejnom obstarávaní“)
 (ďalej len „Dohoda“)
Objednávateľ
Názov:			Metropolitný inštitút Bratislavy		
Sídlo:   			Primaciálne námestie 429/1, 814 99 Bratislava			 
IČO: 			52324940
DIČ: 			2120982490
IČ DPH: 			SK2120982490
Bankové spojenie: 	Československá obchodná banka, a.s. 
Číslo účtu IBAN: 		SK28 7500 0000 0001 2585 6363
Zastúpený:		Dipl.-Ing. Petra Marko, riaditeľka 
(ďalej len ako „Objednávateľ”) 		
a 
Poskytovateľ		
Názov:			xxxx
Sídlo:   			xxxx
IČO: 			xxxx
DIČ: 			xxxx
IČ DPH: 			xxxx
Bankové spojenie: 	xxxx
Číslo účtu: 		xxxx 
Zastúpený:		xxxx
(ďalej len ako „Poskytovateľ”)

Preambula

Táto zmluva sa uzatvára na základe výzvy č. 33 - ročné predplatné Adobe Creative Cloud Pro - 25ks a 1ks AI assistant v rámci dynamického nákupného systému „Nákup softvérových licencií“ zriadeného dňa 10.06.2022. Oznámenie o vyhlásení verejného obstarávania bolo uverejnené v Úradnom vestníku EU dňa 10.06.2022 pod značkou 2022/S 111-310418  a vo Vestníku verejného obstarávania č. 135/2022 zo dňa 13.06.2022 pod značkou 29154 -MUT

Predávajúci vyhlasuje, že v prípade, ak sa na neho vzťahuje povinnosť zápisu do registra partnerov verejného sektora, je a počas celého trvania Dohody ostane zapísaný v registri partnerov verejného sektora v súlade s § 11 ZVO. Predávajúci zodpovedá za a zaväzuje sa zabezpečiť, aby každý jeho subdodávateľ, ktorý sa podieľa na plnení Dohody, bol počas celého trvania Dohody zapísaný v registri partnerov verejného sektora, ak sa na neho povinnosť zápisu vzťahuje.

Čl. I.
Predmet Dohody
1. [bookmark: _Ref15913062]Predmetom tejto Dohody je (i) záväzok Poskytovateľa dodať Objednávateľovi počas platnosti a účinnosti Dohody softvérový produkt - licencie na používanie vybraných počítačových programov špecifikovaných v bode 2 tohto článku Zmluvy, v počte podľa aktuálnych potrieb Objednávateľa a to výlučne na základe doručenia čiastkovej objednávky Objednávateľa vystavenej v súlade a za podmienok uvedených v tejto Dohode, v súťažných podkladoch, príslušných všeobecne záväzných právnych predpisoch a zákone o verejnom obstarávaní. 
2. Poskytovateľ sa na základe tejto Dohody zaväzuje poskytovať pre Objednávateľa licencie na nasledovné počítačové programy za nasledovných podmienok (ďalej len „licencie“):
	Názov počítačového programu a dĺžka licencie
	Počet licencií

	Adobe Creative Cloud Pro –licenčný program (VIP-GOV), multiplatformové využitie (Windows/Mac), na 1 rok vrátane všetkých práv a služieb poskytovaných v rámci tohto licenčného modelu spoločnosťou Adobe

	AI Assistant for Acrobat– licenčný program (VIP-GOV), multiplatformové využitie (Windows/Mac), na 1 rok , vrátane všetkých práv a služieb poskytovaných v rámci tohto licenčného modelu spoločnosťou Adobe

3. Objednávateľ požaduje dodať originálny licenčný softvér.
4. Poskytovateľ týmto prehlasuje, že je spôsobilý dohodu uzatvoriť a plniť záväzky z nej vyplývajúce. 
5. Poskytovateľ sa zaväzuje predávať licencie na základe čiastkových zákaziek vo forme objednávok zaslaných Objednávateľom e-mailom Poskytovateľovi, v ktorých budú špecifikované: 
a) Názov objednávaného počítačového programu podľa čl. I. bod 2. Dohody,
b) Počet objednávaných licencií daného počítačového programu.      
6. Poskytovateľ sa zaväzuje dodať Objednávateľovi softvérové produkty, vrátane licencií a dokumentácie v množstve uvedenom v Objednávke v lehote stanovenej Objednávateľom v Objednávke, ktorá nesmie byť kratšia ako 48 hodín. Dodaním sa rozumie umožnenie aktivácie požadovaného počtu licencií.

Čl. II.
Platobné podmienky
1. Cena za licencie podľa Prílohy č. 1 – Ponuka kritérií je stanovená v zmysle § 3 zákona č. 18/1996 Z. z. o cenách v znení neskorších predpisov v súlade s vyhláškou MF SR č. 87/1996 Z. z., ktorou sa vykonáva zákon o cenách v znení neskorších predpisov, a je záväzná. Do ceny sú premietnuté len ekonomicky oprávnené náklady a primeraný zisk a zahŕňa všetky náklady a výdavky Poskytovateľa spojené s predajom licencií.
Celková hodnota plnenia Poskytovateľa podľa Dohody je stanovená na xxx EUR bez DPH, t.j. 
xxx s DPH. 
Pričom sa zmluvné strany dohodli, že Objednávateľ za poskytnutie licencií uhradí Dodávateľovi cenu, ktorá bola stanovená dohodou zmluvných strán, podľa návrhu na plnenie kritérií na vyhodnotenie ponúk, ktorý Poskytovateľ predložil v rámci svojej ponuky vo verejnom obstarávaní, a ktorý tvorí neoddeliteľnú Prílohu č. 1 Dohody.
2. Pre vylúčenie pochybností, aktuálna cena za poskytnuté licencie sa určí ako súčin jednotkovej ceny a počtu poskytnutých licencií. Objednávateľ objednáva licencie podľa svojich aktuálnych potrieb a nie je povinný vyčerpať celkové hodnoty plnenia podľa odseku 1 č. II. Dohody.
3. Po riadnom poskytnutí kúpených licencií Objednávateľovi v súlade s Dohodou a objednávkou Poskytovateľ vystaví Objednávateľovi faktúru, v ktorej uvedie 
2.3.1. špecifikáciu objednávky,
2.3.2. špecifikáciu predaných licencií,
2.3.3. jednotkovú cenu predaných licencií,
2.3.4. celkovú cenu za licencie podľa objednávky. 
4. Faktúra musí obsahovať všetky náležitosti podľa zákona č. 222/2004 Z. z. o dani z pridanej hodnoty v znení neskorších predpisov. Lehota splatnosti faktúry je 30 dní od jej doručenia Objednávateľovi.
5. Poskytovateľ nemá právo jednostranne si započítať voči Objednávateľovi akúkoľvek splatnú peňažnú pohľadávku. Poskytovateľ rovnako nie je oprávnený, bez písomného súhlasu Objednávateľa, postúpiť na tretiu osobu akékoľvek práva a povinnosti, ktoré mu vyplývajú z tejto Dohody. 
Čl. III.
Podmienky poskytovania licencií a používania počítačových programov
1. [bookmark: _Ref19636929]Strany Dohody sú povinné poskytovať si pri plnení Dohody vzájomnú objektívne nevyhnutnú súčinnosť. 
2. Poskytovateľ je povinný poučiť Objednávateľa o všetkých skutočnostiach, ktoré sú potrebné pre riadnu inštaláciu a používanie počítačových programov Objednávateľom, ku ktorým sa vzťahujú licencie.
3. V prípade technických problémov pri používaní licencií je Poskytovateľ povinný poskytnúť Objednávateľovi servisnú a technickú podporu bezodkladne, najneskôr však do 24 hodín odo dňa oznámenia technického problému Objednávateľom.
Čl. IV.
Ukončenie Dohody
1. Dohoda sa uzatvára na dobu určitú do 12 mesiacov od nadobudnutia účinnosti Dohody a/alebo do vyčerpania finančného limitu stanoveného v Článku II. bode 2. Dohody.
2. Strany Dohody sa dohodli, že Dohoda zaniká:
· uplynutím doby, na ktorú bola Dohoda dojednaná v zmysle Čl. IV. bodu 1. Dohody;
· vyčerpaním finančného limitu stanoveného v Čl. II. bode 1. Dohody;
· na základe písomnej dohody Strán Dohody;
· výpoveďou zo strany Objednávateľa bez uvedenia dôvodu s jednomesačnou výpovednou lehotou, ktorá začína plynúť od prvého dňa mesiaca nasledujúceho po mesiaci, v ktorom bola výpoveď doručená Poskytovateľovi;
· jednostranným odstúpením niektorou Stranou Dohody v súlade s touto Dohodou a/alebo príslušnými ustanoveniami ObZ.
3. Strany Dohody sú oprávnené jednostranne odstúpiť od Dohody najmä v prípade:
· porušenie záväzku Poskytovateľa dodať objednané licencie riadne a včas;
· omeškania Objednávateľa so splnením záväzku uhradiť faktúru vystavenú Poskytovateľom o viac ako 60 kalendárnych dní;
· porušenie povinností Dohody, pre ktoré Dohoda umožňuje Stranám Dohody od Dohody odstúpiť.
4. V prípade písomného odstúpenia zaniká táto Dohoda dňom, v ktorom bolo oznámenie o odstúpení doručené druhej Strane Dohody, ak nie je v odstúpení uvedený iný deň zániku tejto Dohody.
5. Odstúpenie od Dohody sa netýka nároku na náhradu škody, nároku na úroky z omeškania, licencií a ani nároku na zaplatenie zmluvnej pokuty. 
Čl. V.
Sankcie
1. V prípade porušenia povinnosti Poskytovateľa dodať a/alebo poskytnúť licencie riadne a včas podľa Dohody, je Objednávateľ oprávnený požadovať od Poskytovateľa zaplatenie zmluvnej pokuty vo výške 0,1 % z ceny objednávky, za každý deň omeškania. 
2. V prípade omeškania Objednávateľa s úhradou faktúry Poskytovateľovi, má Poskytovateľ právo uplatniť si u Objednávateľa nárok na zákonný úrok z omeškania z dlžnej čiastky za každý deň omeškania. 
3. V prípade, ak Objednávateľovi vznikne povinnosť uhradiť daň z pridanej hodnoty v zmysle ust. § 69b zákona č. 222/2004 Z. z. o dani z pridanej hodnoty, vznikne Objednávateľovi nárok na zmluvnú pokutu vo výške 130 % výšky daňovej povinnosti, ktorá takto Objednávateľovi vznikla. Túto zmluvnú pokutu je Objednávateľ oprávnený započítať s existujúcim alebo budúcim záväzkom voči  tomu ktorému Poskytovateľovi a to aj z iného existujúceho alebo budúceho zmluvného vzťahu; 
4. Ustanoveniami o zmluvnej pokute nie je dotknutý prípadný nárok na náhradu škody, ktorá vznikne niektorej zo Strán Dohody porušení dohodnutých zmluvných povinností.
5. Každá zmluvná pokuta je splatná do pätnástich (15) dní odo dňa jej uplatnenia u poskytovateľa a Objednávateľ je oprávnený započítať ju s existujúcim/budúcim záväzkom voči Poskytovateľovi, a to aj z iného existujúceho/budúceho zmluvného vzťahu. Zaplatenie zmluvnej pokuty nemá vplyv na nárok Objednávateľa na náhradu škody, ktorá mu vznikla porušením zmluvnej povinnosti zo strany Poskytovateľa zabezpečenej zmluvnou pokutou. Zaplatenie zmluvnej pokuty a/alebo náhrady škody nezbavuje Poskytovateľa povinnosti zabezpečenej zmluvnou pokutou. Sankcie za porušenie povinností budú predmetom samostatnej penalizačnej faktúry.
Čl. VI.
Užívanie licencií a podmienky udelenia licencie
1. Súčasne s dodaním licencií, ktoré sa považujú za dielo podľa zákona č. 185/2015 Z. z., Autorský zákon v znení neskorších predpisov (ďalej len „Dielo“) Objednávateľovi, Poskytovateľ udeľuje Objednávateľovi súhlas na používanie Diela v súlade s touto Dohodou. Objednávateľ je oprávnený Dielo používať v zmysle dosiahnutia účelu podľa tejto Dohody. Zhotoviteľ udeľuje týmto Objednávateľovi licenciu na Dielo v príslušnom vecnom rozsahu v zmysel čl. 1 tejto Dohody, v neobmedzenom územnom rozsahu a v časovom rozsahu minimálne  (1) rok. Táto licencia je udelená ako nevýhradná. Licenciu udeľuje Poskytovateľ Objednávateľovi v trvaní 1 rok (ročná fixácia) od jej aktivácie.
2. V prípade, ak Poskytovateľ na vypracovanie licencií použije diela tretích osôb a/alebo ich časti, ku ktorým má autorské právo alebo akékoľvek iné právo duševného vlastníctva tretia osoba (ďalej len „diela tretej osoby“), Poskytovateľ vyhlasuje, že má právo uvedené diela tretej osoby alebo ich časti použiť. Poskytovateľ týmto udeľuje Objednávateľovi sublicenciu na diela tretej osoby podľa tohto odseku 2. Poskytovateľ udeľuje týmto Objednávateľovi sublicenciu na diela tretej osoby podľa tohto odseku 2. Táto sublicencia je udelená ako nevýhradná. Poskytovateľ vyhlasuje, že má právo udeliť sublicenciu na diela tretej osoby v rozsahu, v akom ju udelil Objednávateľovi.
3. Licenčné poplatky za použitie licencií vrátane diela tretej osoby (vrátane odmeny za každé ďalšie použitie Diela a/alebo diela tretej osoby) sú zahrnuté v cene licencií podľa článku II. tejto Dohody. 
4. Poskytovateľ v celom rozsahu zodpovedá, ak používaním licencií Objednávateľom porušuje Objednávateľ autorské práva tretích osôb. V prípade porušenia autorských práv tretích osôb je Poskytovateľ povinný uspokojiť nároky tretích osôb za Objednávateľa a to vrátane nákladov spojených s právnou ochranou a obranou Objednávateľa.
5. Objednávateľ je povinný oznámiť Poskytovateľovi uplatnenie nárokov z akýchkoľvek práv duševného vlastníctva v súvislosti s touto Dohodou treťou osobou. Poskytovateľ je povinný do 5 kalendárnych dní poskytnúť Objednávateľovi všetku súčinnosť pri ochrane práv Objednávateľa.
6. V prípade, ak bude Objednávateľovi na základe právoplatného rozhodnutia súdu alebo akéhokoľvek iného príslušného orgánu zabránené licencie používať z dôvodu porušenia autorských práv tretích osôb, zaväzuje sa Poskytovateľ obstarať pre Objednávateľa oprávnenie licencie ďalej používať, prípadne sa Poskytovateľ zaväzuje vykonať resp. zabezpečiť úpravu Diela a/alebo diela tretej osoby tak, aby Objednávateľ mohol licencie používať a neporušoval pritom autorské práva tretích osôb, a to bezodkladne.
Čl. VII.
Komunikácia Strán Dohody
1. Strany Dohody uprednostňujú emailovú, elektronickú a telefonickú komunikáciu pred písomnou komunikáciu, pričom všetky vedené spôsoby sú si rovnocenné.
2. Vznik, zmena alebo zánik práv je podmienený písomnou formou v prípade ak tak ustanovuje Dohody alebo všeobecne záväzný právny predpis.
3. Za prvé kontaktné osobu Strán Dohody ustanovujú:
a) za Objednávateľa: xxxx, xxxx
b) za Poskytovateľa: xxxxx
4. Zmena kontaktnej osoby musí byť dotknutej Strane Dohody oznámená najmenej päť (5) pracovných dní vopred.
5. Elektronická správa sa považuje za doručenú deň nasledujúci po jej odoslaní na emailovú adresu podľa tohto článku a to aj vtedy, ak sa adresát o jej obsahu nedozvedel.
Strany Dohody sú povinné minimálne raz denne kontrolovať kontaktné emailové adresy.
Listová zásielka sa považuje sa doručenú tretí deň po jej odoslaní prostredníctvom poštového podniku na adresu dotknutej Strany Dohody uvedenú v záhlaví tejto Dohody a to aj vtedy, ak sa adresát o jej obsahu nedozvedel alebo, ak bude zásielka vrátená odosielateľovi ako „neprevzatá v odbernej lehote“ alebo s dodatkom „Adresát neznámy“.
Čl. VIII.
Záverečné ustanovenia
1. Dohoda sa riadi právnym poriadkom Slovenskej republiky, najmä Obchodným zákonníkom. Pokiaľ nie je v Dohode dohodnuté inak, na Dohodu sa vzťahujú ustanovenia Obchodného zákonníka. 
2. Táto Dohoda nadobúda platnosť dňom jej podpísania a účinnosť dňom nasledujúcim po dni jej zverejnenia v Centrálnom registri zmlúv v zmysle § 47a ods. 1 zák. č. 40/1964 Zb. Občianskeho zákonníka v znení neskorších predpisov v spojení s § 5a zák. č. 211/2000 Z. z. zákona o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov.
3. Túto Dohodu je možné meniť len na základe súhlasu obidvoch Strán Dohody, a to vo forme očíslovaných písomných dodatkov k tejto Dohode v súlade s § 18 zákona o verejnom obstarávaní. Zmeny a dodatky k tejto Dohode musia byť uzatvorené v písomnej forme.
4. Táto Dohoda je vyhotovená v 4 (štyroch) rovnopisoch, z ktorých 2 (dva) rovnopisy sú určené pre Objednávateľa a 2 (dva) pre Poskytovateľa.
5. Strany Dohody vyhlasujú, že si Dohodu a jej prílohy riadne prečítali, jej obsahu porozumeli, uzatvárajú ju slobodne a vážne, nie v tiesni za nápadne nevýhodných podmienok a na znak súhlasu s jej obsahom ju vlastnoručne podpisujú.
6. Prílohami Dohody sú:
Príloha č. 1 – Ponuka


V Bratislave, dňa			

Za Objednávateľa				Za Poskytovateľa			



.......................................................		........................................		................................................
xxxx		

